Εργαλεία+mongo

Εργαλεία διαχείρισης και επεξεργασίας βάσεων δεδομένων MongoDB
Αν και η MongoDB είναι μια σχετικά πρόσφατη βάση δεδομένων, για την υποστήριξή της διατίθεται πληθώρα εργαλείων, ενώ πολλά από αυτά, όπως και η ίδια, είναι ΕΛ/ΛΑΚ και υποστηρίζονται από μεγάλες κοινότητες προγραμματιστών.

Το βασικότερο πακέτο εργαλείων περιλαμβάνει τον εξυπηρετητή της βάσης και μια συλλογή από εργαλεία γραμμής εντολών (CLI - command line interfaces), με τα οποία μπορούμε να διαχειριστούμε και να επεξεργαστούμε πλήρως μια MongoDB βάση. Το πακέτο αυτό είναι διαθέσιμο για διάφορα λειτουργικά συστήματα και μπορούμε να το βρούμε για εγκατάσταση στην ιστοσελίδα https://www.mongodb.org/. Eκει θα βρούμε και αναλυτικές οδηγίες χρήσης, όπως και υπηρεσίες υποστήριξης και επικοινωνίας με την κοινότητα ανάπτυξης της βάσης mongo. Η εγκατάσταση του βασικού πακέτου είναι πολύ απλή, αρκεί να χρησιμοποιήσουμε την κατάλληλη εφαρμογή εγκατάστασης για το περιβάλλον που μας ενδιαφέρει. Την εγκατάσταση του βασικού πακέτου είναι αναγκαίο να την κάνουμε στον τοπικό μας υπολογιστή στην περίπτωση που θέλουμε να χρησιμοποιήσουμε κάποιο από τα cli εργαλεία που περιέχει και στην περίπτωση που θέλουμε να λειτουργήσουμε κάποιον εξυπηρετητή (π.χ. στο υπολογιστή που παρέχει υπηρεσίες εξυπηρετητή σε ένα ή περισσότερα σχολικά εργαστήρια). Τμήμα του βασικού πακέτου αποτελούν οι εφαρμογές:
 * mongod - λογισμικό εξυπηρετητή (database server)
 * mongo - cli εργαλείο για την διαχείριση και επεξεργασία βάσεων
 * mongodump - δημιουργεί αντίγραφα ασφαλείας
 * mongorestore - ανακτά αντίγραφα ασφαλείας
 * mongoexport - εξάγει τα δεδομένα βάσεων MongoDB σε μορφή json ή csv
 * mongoimport - εισάγει δεδομένα μορφής json ή csv σε μια MongoDB βάση

Το συντακτικό εκτέλεσης των παραπάνω εργαλείων είναι: code Εισαγωγή βάσης mongorestore -h <διεύθυνση-εξυπηρετητή>:<θύρα> -d <όνομα-βάσης> -u -p <κωδικός> <φάκελος δεδομένων εισόδου> Εξαγωγή βάσης mongorestore -h <διεύθυνση-εξυπηρετητή>:<θύρα> -d <όνομα-βάσης> -u -p <κωδικός> -o <φάκελος για έξοδο δεδομένων> Εισαγωγή συλλογής mongorestore -h <διεύθυνση-εξυπηρετητή>:<θύρα> -d <όνομα-βάσης> -u -p <κωδικός> <αρχείο εισόδου σε μορφή bson> Εξαγωγή συλλογής mongodump -h <διεύθυνση-εξυπηρετητή>:<θύρα> -d <όνομα-βάσης> -u -p <κωδικός> -c <συλλογή> -o <φάκελος για έξοδο δεδομένων> Εισαγωγή συλλογής mongoimport -h <διεύθυνση-εξυπηρετητή>:<θύρα> -d <όνομα-βάσης> -u -p <κωδικός> -c <συλλογή> --file <αρχείο εισόδου json> Εξαγωγή συλλογής mongoexport -h <διεύθυνση-εξυπηρετητή>:<θύρα> -d <όνομα-βάσης> -u -p <κωδικός> -c <συλλογή> -o <αρχείο εξόδου json> code

Πέρα από το βασικό πακέτο εργαλείων είναι διαθέσιμα αρκετά ακόμα, πολλά από τα οποία μπορούν να λειτουργήσουν σαν γραφικές διεπαφές (GUIs - graphical user interfaces) σε MongoDB βάσεις. Ένα από τα γνωστότερα εργαλεία του είδους είναι το Robomongo (http://robomongo.org/) το οποίο και αυτό είναι ΕΛ/ΛΑΚ και γίνεται πολύ απλά εγκατάσταση μέσω κατάλληλης εφαρμογής και διατίθενται εκδόσεις για τα γνωστότερα λειτουργικά συστήματα.

Ακόμα, υπάρχουν αρκετές διαδικτυακές υπηρεσίες που υποστηρίζουν MongoDB βάσεις. Αρκετές από αυτές, όπως η mongolab (https://mongolab.com/) υποστηρίζουν και δωρεάν πακέτα χρήσης τους. Η mongolab συγκεκριμένα, είναι μια διαδικτυακή διεπαφή (web interface) σε MongoDB βάσεις οι οποίες δημιουργούνται και λειτουργούν σε διάφορες υπηρεσίες νέφους, όπως το amazon και η google.

Εκτενείς λίστες εργαλείων με ανάλογες αναφορές και σχόλια αποτελούν οι παρακάτω ιστοσελίδες:
 * http://docs.mongodb.org/ecosystem/tools/administration-interfaces/
 * http://mongodb-tools.com/